**NÁRODNÁ RADA SLOVENSKEJ REPUBLIKY**

**VIII. volebné obdobie**

Návrh

**ZÁKON**

z ... 2023,

**ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení zákona č. 393/2012 Z. z., zákona č. 96/2013 Z. z., zákona č. 177/2018 Z. z., zákona č. 375/2018 Z. z., zákona č. 222/2019 Z. z., zákona č. 89/2020 Z. z., zákona č. 417/2020 Z. z., zákona č. 257/2021 Z. z., zákona č. 232/2022 Z. z. a zákona č. 65/2023 Z. z. sa mení a dopĺňa takto:

1. V § 4 ods. 3 písm. a) sa za slová „materskej školy“ vkladá čiarka a slová „alebo základnú školu,“ sa nahrádzajú slovami „základnú školu alebo prvý až štvrtý ročník v osemročnom vzdelávacom programe v strednej škole,“.
2. V § 4 ods. 4 písm. a) sa za slová „materskej školy“ vkladá čiarka a slová „alebo zriaďovateľ základnej školy“ sa nahrádzajú slovami „zriaďovateľ základnej školy alebo zriaďovateľ strednej školy“.
3. V § 4 ods. 4 písm. b) a c) sa za slová „materskej školy“ vkladá čiarka a slová „alebo zriaďovateľom základnej školy“ sa nahrádzajú slovami „zriaďovateľom základnej školy alebo zriaďovateľom strednej školy“.
4. V § 4 ods. 4 písm. d) sa za slová „materská škola“ vkladá čiarka a slová „alebo základná škola“ sa nahrádzajú slovami „základná škola alebo stredná škola“.
5. V § 4 ods. 6 písm. c) sa za slovo „stupni“ vkladajú slová „alebo vyučovania v prvom až štvrtom ročníku v osemročnom vzdelávacom programe v strednej škole“.
6. Za § 16g sa vkladá § 16h, ktorý vrátane nadpisu znie:

**„§ 16h**

**Prechodné ustanovenie k úpravám účinným od 1. septembra 2023**

Ak žiadateľ, ktorému nebola do 31. augusta 2023 poskytnutá dotácia na podporu výchovy k stravovacím návykom dieťaťa, ktoré navštevuje prvý až štvrtý ročník v osemročnom vzdelávacom programe v strednej škole, podá do 10. septembra 2023 žiadosť o poskytnutie dotácie, úrad poskytne preddavkovo do 25. septembra 2023 dotáciu na podporu výchovy k stravovacím návykom dieťaťa na obdobie od 1. septembra 2023 do 31. decembra 2023.“.

**Čl. II**

Tento zákon nadobúda účinnosť 1. septembra 2023.